ยันไม่มีล็อบบี้ภาษีเหล้า คลังชงครม.เคาะอัตราใหม่
"นายกฯ" ลั่นกลุ่มเบียร์-เหล้า ล็อบบี้กำหนดอัตราภาษีไม่ได้ ขู่ฉวยโอกาสกักตุนสินค้า เจอโทษหนักแน่
7 ก.ย. 2560

"นายกฯ" ลั่นกลุ่มเบียร์-เหล้า ล็อบบี้กำหนดอัตราภาษีไม่ได้ ขู่ฉวยโอกาสกักตุนสินค้า เจอโทษหนักแน่พล.อ.ประยุทธ์ จันทร์โอชา นายกรัฐมนตรี เปิดเผยว่า การกำหนดอัตราภาษีสรรพสามิตสุราและยาสูบใหม่นั้น เป็นหน้าที่ของคลังที่จะต้องไปทำความเข้าใจกับเอกชน ไม่มีใครสามารถล็อบบี้อัตราภาษีได้ หากพบว่ามีการกักตุนสินค้าก็จะต้องดำเนินการตามกฎหมายอย่างเด็ดขาดนายอภิศักดิ์ ตันติวรวงศ์ รมว.คลัง กล่าวว่า อัตราภาษีสุรา ยาสูบใหม่จะเสนอให้ ครม.พิจารณาได้ในสัปดาห์หน้า และจะประกาศในวันที่ พ.ร.บ.ภาษีสรรพสามิตใหม่มีผลบังคับใช้ในวันที่ 16 ก.ย. 2560 ซึ่งขณะนี้อัตราใหม่ยังไม่ผ่าน ครม. ส่วนภาษีสรรพสามิตของสินค้าประเภทอื่นๆ ได้มีการผ่าน ครม.ไปแล้ว และขณะนี้รอประกาศลงราชกิจจานุเบกษา ซึ่งยืนยันว่าสินค้าส่วนใหญ่ไม่ได้มีภาระภาษีเพิ่มขึ้น และยังไม่เห็นว่ามีการกักตุนสินค้านายอเนก ลาภสุขสถิต ประธานเจ้าหน้าที่บริหารการเงิน บริษัท เซ็ปเป้ กล่าวว่า บริษัทคาดว่าจะได้รับผลกระทบจากการเก็บภาษีน้ำหวานประมาณ 1% ของกำไรสุทธิบริษัท หรือ 9% ของจำนวนสินค้าทั้งหมด แต่ถือว่าไม่ได้รับผลกระทบ ที่ไม่มาก เพราะส่วนใหญ่สินค้าบริษัทเพื่อดูแลสุขภาพอยู่แล้ว